ดัชเชสแห่งซัสเซกซ์ แข็งแรงดีไม่มีอาการแพ้
หลังจากมีแถลงการณ์ข่าวดี ในการตั้งครรภ์ของ เมแกน มาร์เคิล ดัชเชสแห่งซัสเซกซ์ ที่จะมีประสูติกาลในปีหน้า การควงคู่เสด็จเยือนต่างประเทศในเครือจักรภพอย่างเป็นทางการครั้งแรกของเจ้าชายแฮร์รีและพระชายา ระหว่างนี้ (วันที่ 16-31 ต.ค.) จึงเป็นที่จับตามองของคนทั่วโลกมากขึ้น โดยทั้งคู่ได้เสด็จเยือนประเทศออสเตรเลีย, ฟิจิ, ตองกา และนิวซีแลนด์ ตามลำดับ การเสด็จเยือนออสเตรเลียครั้งนี้ นับเป็นการเยือนครั้งที่ 2 ของสมาชิกรุ่นใหม่ในราชวงศ์วินเซอร์ นับจากที่เจ้าชายวิลเลียม ดยุกแห่งเคมบริดจ์และดัชเชส ทรงพาเจ้าชายจอร์จ เสด็จเยือนในปี 2557,สำหรับหมายกำหนดการ ทั้ง 2 พระองค์ทรงให้ความสนใจกิจกรรมความเป็นผู้นำเยาวชนและเรื่องสิ่งแวดล้อม จึงได้ทรงร่วมกิจกรรมหลากหลาย อาทิ เสด็จเยือน Bondi Beach ในซิดนีย์ และมีปฏิสันถารกับกลุ่ม One Wave นักโต้คลื่น ที่ปลุกกระแสการดูแลสุขภาพทางจิตใจ และกลุ่มเยาวชนที่ทำงานทางด้านสังคม นอกจากนี้ ในวันที่ 24 ต.ค. ได้เสด็จเยือน University of South Pacific ในฟิจิ ได้รับฟังการแก้ปัญหาภาวะโลกร้อน รวมทั้งได้พบปะนักศึกษา ไฮไลต์สำคัญในการเสด็จเยือนนี้ เจ้าชายแฮร์รีทรงเป็นประธานจัดการแข่งขันกีฬา Invictus Games ซึ่งเป็นการแข่งขันกีฬาของทหารผ่านศึกพิการ ทุพพลภาพ ซึ่งจัดขึ้นในวันที่ 20-27 ต.ค. ที่ซิดนีย์ โดยเจ้าชายแฮร์รี และพระชายา ทรงร่วมพิธีเปิดและปิดการแข่งขัน ก่อนที่จะเสด็จเยือนประเทศนิวซีแลนด์ เป็นที่สุดท้ายระหว่างวันที่ 28-31 ต.ค.,การเสด็จครั้งนี้ แหล่งข่าวในราชสำนักเผยว่า ได้วางรูปแบบเป็นการเสด็จเยือนของคู่สมรสรุ่นใหม่ ซึ่งจะแตกต่างไปจากการเยือนในครั้งก่อนของเจ้าชายแฮร์รี ที่เป็นไปในลักษณะการเดินทางของหนุ่มโสด ซึ่งดัชเชสได้ตามเสด็จไปด้วยทุกแห่ง โดยมีพระพักตร์สดชื่น พร้อมทั้งทรงสวมชุดและรองเท้าส้นสูงตามปกติ โดยไม่มีอาการแพ้แต่อย่างใด ทรงแข็งแรงจริงๆ.
หลังจากมีแถลงการณ์ข่าวดี ในการตั้งครรภ์ของ เมแกน มาร์เคิล ดัชเชสแห่งซัสเซกซ์ ที่จะมีประสูติกาลในปีหน้า การควงคู่เสด็จเยือนต่างประเทศในเครือจักรภพอย่างเป็นทางการครั้งแรกของเจ้าชาย แฮร์รี
เจ้าชายแฮร์รี่,เมแกน มาร์เคิล,ดัชเชสแห่งซัสเซกซ์,แพ้ท้อง,ราชวงศ์วินเซอร์